<classify> Kagera Sugar imepata sare hiyo ikitoka kuifunga Simba bao 1-0, na hivyo matarajio yao ilikuwa ni kuibuka na ushindi katika mechi ya jana.Habari kutoka Mlandizi zinasema kuwa Kagera ilikosa mabao mengi ya wazi ambapo washambuliaji wake walikuwa ama wanapaisha mpira au inagonga mwamba.Kwa matokeo hayo, sasa Kagera imefikisha pointi nne, sawa na Yanga na Azam zilizo nafasi ya pili na ya tatu. Mtibwa Sugar ndio inaongoza msimamo ikiwa na pointi 16.Kwenye uwanja wa Jamhuri Morogoro mwandishi wetu John Nditi anaripoti kuwa Polisi Morogoro ilishindwa kuutumia vema uwanja wake wa nyumbani baada ya kulazimishwa sare ya bila kufungana na Stand United ya Shinyanga.Katika mechi hiyo, timu zote zilishambuliana kwa zamu huku wachezaji wa Polisi, Said Bahanuzi na Nicolaus Kabipe wakikosa mabao mengi hasa kipindi cha kwanza.Safu ya ulinzi na kiungo ya Stand United ilicheza vizuri kipindi hicho cha kwanza lakini washambuliaji wake Haruna Chanongo na Salum Kamna walikosa mabao ya wazi kwa mipira yao ama kugonga mwamba ama kudakwa na kipa wa Polisi, Mohamed Makaka.Hata hivyo, United ilimaliza pungufu mechi hiyo baada ya mwamuzi Mathew Akrama wa Mwanza kumtoa kwa kadi nyekundu Chanongo kwa madai ya kumtolea lugha chafu alipompigia filimbi ya kuashiria alicheza rafu.Hali ilikuwa mbaya pia kwa Wagosi wa Kaya, Coastal Union ambao walikubali kipigo cha bao 1-0 kutoka kwa JKT Ruvu nyumbani uwanja wa Mkwakwani Tanga.Ruvu ilipata bao lake katika dakika ya 38 likifungwa na Samwel Kamuntu katika mechi hiyo ambayo Coastal ilionekana kuzidiwa. Matokeo hayo yanaifanya Ruvu kukwea mpaka nafasi ya tano kwenye msimamo ikiishusha Coastal kwa kufikisha pointi 13. Coastal ina pointi 12.  <topic>: MICHEZO 